नो पार्किंग में मिला वाहन तो पुलिस लगा देगी लॉक
शहरके बाजारों में अब यदि नो पार्किंग जोन में वाहन को खड़ा किया गया तो पुलिस उस पर लॉक लगा देगी। यह लॉक पालिका प्रशासन की ओर से जयपुर से मंगवाए गए हैं। जो पालिका ने पुलिस को सौंप दिए। इसके अलावा 1 जनवरी से शहर में अभियान भी चलाया जाएगा। जिसमें नियम तोड़ने वाले वाहनों के खिलाफ कार्रवाई की जाएगी। अभियान के तहत मुख्य बाजार में सफेद लाइनिंग की अवेहलना करने पर बायक, स्कूटर, साइकिल, वाहन लॉरी के टायरों मेें लॉक लगवाया जाएगा एवं उसके चालान भी किए जाएंगे।
पालिकाने पुलिस को सौंपे लॉक : नगरपालिका पुलिस के अधिकारी यातायात की इस नई व्यवस्था को लेकर तैयारियों में लग गए है। पालिका प्रशासन ने लाइनिंग की पालना नहीं कर सड़क के बीच खड़े किए जाने वाले बाइक, वाहनों,लारियों की धरपकड़ के लिए जयपुर से मंगवाए लॉक भी यातायात नियंत्रण पुलिस को सुर्पूद कर दिए हैं।
शिवगंज. नोपार्किंग जोन में वाहन खड़े करने पर ट्रैफिक पुलिस यह लॉक लगाएगी।
लॉक लगने पर भरना होगा जुर्माना
यहलॉक वाहन के टायरों पर लगाया जाएगा। एक बार यदि पुलिस ने किसी वाहन को यह लॉक लगा दिया तो फिर इसे खुलवाने के लिए जुर्माना भरना होगा। लॉक को खुलवाने के लिए उनके चालक, संचालक को यातायात नियमों के तहत निर्धारित जुर्माना भी अदा करना होगा। तभी जाकर उनका लॉक खोला जाएगा। अगर चालक, संचालक ने जुर्माना अदा नहीं किया तो उसे जप्त करने की कार्रवाई भी की जा सकती है।
पालिका ने खरीदे 30 वाहन लॉक
बाजारकी यातायात व्यवस्था में बाधा उत्पन्न करने एवं लाइनिंग की अवहेलना कर सड़क पर ही खड़े किए जाने वाले वाहन, बाइक, लॉरी ठेलों की रोकथाम के लिए जयपुर से नगर पालिका ने पिछले महीने 30 लॉक खरीद किए हैं। प्रति लॉक की कीमत करीब 3 हजार रुपए हैं। ऐसे लॉकों का उपयोग मुंबई समेत कई बड़े शहरों में भी हो रहा है। यह लॉक अन्य किसी चाबी से नहीं खुलता है और टायर में लगने के बाद वहां से उसे कोई लेकर भी नहीं जा सकता है।
लाइनिंग की अवहेलना पर होगी कार्रवाई
^यातायातसुविधा के लिए बाजार की सड़कों पर करवाई लाइनिंग की अगर किसी चालक की ओर से अवहेलना की गई तो यातायात नियमों के तहत कार्रवाई की जाएगी। पालिका की ओर से उपलब्ध करवाए वाहन लॉकों का उपयोग भी 1 जनवरी से किया जाएगा। इसके पहले प्रशासन पालिका अधिकारियों से वार्ता कर पार्किंग स्थलों की व्यवस्था के साथ यातायात सुधार के लिए रूप रेखा बनाई जाएगी। -पुष्पेंद्र वर्मा, पुलिस निरीक्षक, शिवगंज
व्यापारियों का सहयोग जरूरी
^शहरके मुख्य बाजार समेत विभिन्न सड़कों पर यातायात को सुव्यवस्थित करने के प्रयास में सभी व्यापारी भी सहयोग करें। वैसे, बाजार की सड़कों पर सफेद रंग की लाइनिंग करवाने के बाद यातायात व्यवस्था में काफी सुधार हुआ है। लेकिन अब भी इसमें सुधार की गुजाइंश है। जिसके प्रयास किए जा रहे हैं। -कंचनसोलंकी, पालिकाध्यक्ष, शिवगंज
यातायात सुधार का प्रयास सराहनीय
^बाजारकी सभी प्रमुख सड़कों पर पालिका ने पिछले एक वर्ष में दो बार सफेद रंग से लाइनिंग करवाई है। लाइनिंग की अवहेलना करने पर वाहनों के लॉक लगाने की प्रक्रिया उचित है। इसके पहले वाहनों के टायरों की हवा निकाली जाती है वह अनुचित थी। -कुंदनमलअग्रवाल,पूर्व पार्षद शिवगंज
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva